fi sv en fi fi hu fi fi it fi fi fi fi fi fi fi fi fi fi fi fi fi fi fi fi fi fi fi fi fi fi sq fi fi fi fi fi fi fi fi fi fi fi fi ja de fi en fi fi fi fi fi fi fi fi fi en fi
Miten toimit, jos kuulet yleisen vaaramerkin?
Vaara- ja hätätilanteissa viranomaiset varoittavat ihmisiä vaaratiedotteella ja yleisellä vaaramerkillä. Suojautuminen lähimpiin sisätiloihin ja ohjeiden mukainen toiminta vaaratilanteessa ovat ensimmäiset ja yleensä riittävät suojautumiskeinot. Sisätiloja ovat koti, koulu, työpaikka tai muu rakennus.
Väestöhälyttimiä testataan yleensä joka kuun ensimmäinen arkimaanantai klo 12.
Lataa puhelimeen 112 Suomi -sovellus.
Esimerkkejä tilanteista, jolloin pitää suojautua sisälle:
• lähialueella tulipalo, jossa syntyy runsaasti myrkyllistä savua
• kaasuvaara, kun lähialueella on tapahtunut vaarallisten aineiden onnettomuus
• säteilyvaara, esim. ydinvoimalaonnettomuus
Sisälle suojautuminen on tärkeää
• Tulipaloissa syntyvä savukaasu on aina vähintään haitallista ja sen hengittäminen terveydelle vaarallista tai jopa hengenvaarallista. Savukaasu on helposti havaittavissa.
• Jos voit itse havaita vaaran, toimi aina välittömästi: suojaudu sisälle ja sulje ilmanvaihto.
• Suojaudu sisälle viimeistään silloin, kun viranomainen kehottaa yleisellä vaaramerkillä tai vaaratiedotteella.
• Vaikka osan myrkyllisistä kaasuista voi havaita aistein, kuten haistamalla, kaikkia ei voi. Osa vaarallisista aineista on hajuttomia ja värittömiä.
Pysäytä ilmanvaihto ja tiivistä raot
On tärkeää, että jokainen niin kotona kuin työpaikallakin osaa pysäyttää koneellisen ilmanvaihdon. Kaikissa kiinteistöissä ei kuitenkaan ole koneellista ilmanvaihtoa, ja joissakin kiinteistössä vain kiinteistöhuolto voi sammuttaa ilmanvaihdon.
Kun sisälle suojautuminen on tarpeen, tilasta on pyrittävä tekemään mahdollisimman tiivis.
Ovet, ikkunat ja ilmanvaihtoaukot suljetaan sekä kaikki raot tiivistetään esimerkiksi tuorekelmulla tai ilmastointiteipillä. Näin vähennetään sisälle tunkeutuvan savun, kaasujen tai radioaktiivisten hiukkasten määrää.
Tiedätkö, missä on ilmanvaihdon katkaisija?
Koska vaarallinen savu tai kaasu leviää ulkona melko nopeasti, tulisi asukkaiden tai henkilökunnan osata sulkea ilmanvaihto omin voimin. Tämä edellyttää, että ilmanvaihdon katkaisijan sijainti tiedetään ja katkaisijan luo on kaikilla pääsy.
IV-hätäseis -painikkeen asentaminen esim. eteistiloihin on usein toimiva ratkaisu, jotta kaikilla on mahdollisuus pysäyttää ilmanvaihto vaaratilanteissa.
Radioaktiivisen jodin kertymistä kilpirauhaseen voidaan vähentää ottamalla joditabletti.
Ota joditabletti vain viranomaisen kehotuksesta oikean ajoituksen varmistamiseksi. Noudata annostelussa pakkauksen ohjetta.
Joditabletteja voi ostaa apteekeista.
Poikkeusoloissa voidaan joutua turvautumaan väestönsuojiin. Väestönsuojat otetaan käyttöön viranomaisen päätöksellä.
Väestönsuojelun kansainvälinen merkki on sininen kolmio oranssilla pohjalla.
Suurin osa väestönsuojista sijaitsee asuintaloissa ja yleisissä rakennuksissa. Ne ovat perinteisiä, yleensä kellarikerrokseen rakennettuja suojia.
Lue lisää Suomen Pelastusalan Keskusjärjestön sivuilta.
Tarkista onko varautumisesi riittävällä tasolla myös näiltä osin!
Oikea tieto ja tietoturva
Ratamestarinkatu 11, 00520 Helsinki
SPEK ei ota missään tilanteessa vastuuta mistään käyttäjälle tai kolmannelle osapuolelle aiheutuvista vahingoista – suorista, epäsuorista, ennalta arvaamattomista tai ennalta arvattavista, erityisistä tai tyypillisistä vahingoista
– eikä voiton tai tuoton menetyksestä, joka tai jotka ovat aiheutuneet sivustolla olevan tiedon käytöstä tai väärinkäytöstä.
Voit antaa saavutettavuuspalautetta tästä sivustosta lähettämällä sähköpostia osoitteeseen saavutettavuus@spek.fi.